Document ID: 31993D0579

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Νοεμβρίου 1993 για την τροποποίηση της απόφασης 91/648/ΕΟΚ σχετικά με την κατάρτιση μιας προσθήκης στο κοινοτικό πλαίσιο στήριξης παροχής κοινοτικής βοήθειας στο Ηνωμένο Βασίλειο (Βόρεια Ιρλανδία) για τη βελτίωση των συνθηκών μεταποίησης και εμπορίας των γεωργικών προϊόντων (Το κείμενο στην αγγλική γλώσσα είναι το μόνο αυθεντικό)
(93/579/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε με τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,
Εκτιμώντας:
ότι, με την απόφαση 89/639/ΕΟΚ (3), η Επιτροπή ενέκρινε το κοινοτικό πλαίσιο στήριξης για διαρθρωτικές παρεμβάσεις στην περιφέρεια του Ηνωμένου Βασιλείου την οποία αφορά ο στόχος αριθ. 1, δηλαδή τη Βόρεια Ιρλανδία-
ότι, στις 10 Δεκεμβρίου 1991, η Επιτροπή εξέδωσε την απόφαση 91/648/ΕΟΚ (4) για την κατάρτιση προσθήκης στο κοινοτική πλαίσιο στήριξης για κοινοτικές παρεμβάσεις με βάση τον κανονισμό (ΕΟΚ) αριθ. 866/90 που καλύπτει την περίοδο από 1ης Ιανουαρίου 1991 έως 31 Δεκεμβρίου 1993-
ότι οι επανασυσταθείσες πιστώσεις απαιτούν αναθεώρηση των δημοσιονομικών ρυθμίσεων που προβλέπονται για την παροχή δημοσιονομικής βοήθειας από την Κοινότητα-
ότι η επιτροπή παρακολούθησης που συστάθηκε στο πλαίσιο εφαρμογής του κανονισμού (ΕΟΚ) αριθ. 866/90 για τη Βόρεια Ιρλανδία αποφάσισε στις 3 Μαρτίου 1993 να τροποποιήσει το χρηματοδοτικό σχέδιο που εμφαίνεται στο παράρτημα του κοινοτικού πλαισίου στήριξης-
ότι οι τροποποιήσεις που προτείνονται από την επιτροπή παρακολούθησης προϋποθέτουν νέο δημοσιονομικό προγραμματισμό για την παροχή βοήθειας από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, αναφορικά με το συνολικό ποσό και τα ποσά ανά τομέα που προβλέπονται στο άρθρο 2 της απόφασης της Επιτροπής αριθ. 91/648/ΕΟΚ-
ότι τα μέτρα που προβλέπονται στον παρούσα απόφαση είναι σύμφωνα με τη γνώμη της επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της απόφασης 91/648/ΕΟΚ τροποποιείται ως εξής:
Το συνολικό κόστος των προτεραιοτήτων που εγκρίθηκαν για την κοινή δράση από την Κοινότητα και το ενδιαφερόμενο κράτος μέλος ανέρχεται σε 80 490 202 Ecu και οι δημοσιονομικές ρυθμίσεις που προβλέπονται για παροχή δημοσιονομικής βοήθειας από την Κοινότητα κατανέμονται ως εξής:
"(τιμές 1991 αναπροσαρμοσμένες στις τιμές 1993 σε Ecu)
1. Κρέας 12 048 2. Γάλα και γαλακτοκομικά προϊόντα 2 712 3. Αυγά και πουλερικά 4 218 4. Σιτηρά 172 5. Καλλιέργειες ελαιούχων προϊόντων 6. Καλλιέργειες πρωτεϊνούχων προϊόντων 7. Γεώμηλα 1 021 8. Οπωροκηπευτικά 938 9. Άνθη και Φυτά 59 10. Ζωοτροφές 240 696 Σύνολο 21 412 954
Η προκύπτουσα εθνική συμμετοχή ανέρχεται περίπου σε 15 390 425 Ecu για το δημόσιο τομέα και σε 43 686 823 για τον ιδιωτικό τομέα.
Άρθρο 2
Η παρούσα απόφαση απευθύνεται προς το Ηνωμένο Βασίλειο και το υπουργείο γεωργίας, αλιείας και τροφίμων, καθώς και προς το υπουργείο γεωργίας της Βόρειας Ιρλανδίας.
Βρυξέλλες, 8 Νοεμβρίου 1993.

Labels: 3
15
18
6